Model-View-ViewModel (MVVM) Explained - CodeProject 12,505,592 members (55,145 online)
Last Visit: 31-Dec-99 18:00 Last Update: 27-Sep-16 8:25Refresh1 Doedoe my baba | Tannie Frannie
Doedoe my baba	11
Slaap Pikaninie, ons vee’s in die kraal,
Almal ons skapies en bokkies…
Môrevroeg kry jy van soetpap ‘n maal,
En ‘n paar spierwitte sokkies…
Wiegeliedjies het dikwels ‘n droewige ondertoon, want ‘n mamma besef sy kan hierdie wesentjie net ‘n rukkie lank beskerm. Hierdie ouma raak toe sommer nou-die-dag aan’t snikke terwyl sy baba aan die slaap sing!
Die versie hierbo is ‘n spesiale gunsteling, omdat dit so mooi oor besittings sing. Die vee is veilig en daar is die vooruitsig van kos en klere. Ek onthou hoe jaloers ek oor my kinders se “skatte” gewaak het – die klippies en blare en speelgoed wat hulle versamel het en wat vir hulle spesiale betekenis gehad het – al was dit dalk vir ander mense net rommel. Van kleins af is daar hierdie gehegtheid aan voorwerpe wat vir ons sekuriteit beteken. ‘n Geliefde speelding in ‘n kinderhandjie vasgeklem maak my sommer maklik hartseer – dalk is dit hoekom Linus en sy kombersie my hartsnare roer. Vaagweg onthou ek hoe W.E.G. Louw my ontroer het toe hy Adam op die strand van die doderyk laat uitspoel “…met in sy hand – ‘n pluksel gras…”
My kleindogtertjie het Saterdag een jaartjie oud geword.
Onskuldig ogies en voetjies en handetjies,
Bly tog maar kleintjies en bly dit nog langetjies…
9 thoughts on “Doedoe my baba”	ddupl3ss1s said:	November 12, 2014 om 8:11 vm	Ek is so bly oor daardie liedjie , het die woorde vergeet en neurie net deesdae die wysie. Baie geluk aan die kosbaarheid en aan haar Ouma.
Spokie sny spoor said:	November 12, 2014 om 12:01 nm	So gevoelvol geskryf. Baie mooi.
perdebytjie said:	November 13, 2014 om 5:09 vm	Pragtig geskryf.Geluk met die klein meisietjie se verjaarsdag!
monicahaddad01 said:	November 13, 2014 om 5:12 vm	Vol van deernis……so mooi
rondomtaliedraai said:	November 14, 2014 om 5:52 nm	Sug… tyd vlieg verby!
Toortsie said:	Desember 3, 2014 om 4:29 nm	Ek wonder altyd hieroor: Ek wat so lief is vir sing, en wat vir my kinders so baie laat sing het, het nooit wiegeliedjies vir hulle gesing nie. Ek wonder hoekom? Ek kon nooit aan een dink nie, en saam met dit is hulle nogals lief om oor baie note te gaan (erg hoog en erg laag).
So bly om te hoor van ma’s en oumas wat wel dit vir hulle kinders sing.
vvuureoc said:	Desember 7, 2014 om 1:55 vm	‘n Wiegeliedjie
nag is aan’t kommetjies.”
Bo in die bloue lug flikker die sterretjies –
“Wees maar gerustetjies,
slaap maar met lustetjies!”
So sing die sterretjies –
ver deur die wêreld se kronkels en gangetjies!
kindlief se hoedertjie –
slaap in haar armpies,
saggies en warmpies,
Doekies, dan, doekies in moeder se armpies
WAARSKUWING ! !
IT IS A TRAP!!!
THEY DO NOT STAY THAT WAY!!!!!
Kameel said:	Desember 9, 2014 om 8:16 vm	Pragtig geskryf. Geluk met haar verjaarsdag. As jy soos ek is wil jy hulle in glaskas toesluit dat die lewe hulle nie kan raak nie.
Tannie Frannie said:	Desember 9, 2014 om 5:56 nm	Dankie, Kameel! Jaaa – ‘n onbreekbare glaskas! Die probleem is hierdie enetjie sal haar g’n niks laat toesluit nie. Sy het tans ‘n goggabytplek op haar armpie – twee klein waterblasies – en ‘n yslike bloukol op die voorkoppie waar sy teen die deurkosyn vasgehardloop het…